ΚΑΝΟΝΙΣΜΟΣ (ΕΚ) αριθ. 519/1999 ΤΗΣ ΕΠΙΤΡΟΠΗΣ της 9ης Μαρτίου 1999 για την τροποποίηση του κανονισμού (ΕΚ) αριθ. 293/98 όσον αφορά τα γενεσιουργά αίτια που εφαρμόζονται στα επιχειρησιακά ταμεία των οργανώσεων παραγωγών του τομέα των οπωροκηπευτικών, καθώς και στην ενίσχυση για την αποθεματοποίηση σταφίδας και ξηρών σύκων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1), και ιδίως το άρθρο 3 παράγραφος 2,

Εκτιμώντας:

ότι ο κανονισμός (ΕΚ) αριθ. 293/98 της Επιτροπής (2), όπως τροποποιήθηκε από τον κανονισμό (ΕΚ) αριθ. 1551/98 (3), καθόρισε τα γενεσιουργά αίτια που εφαρμόζονται στον τομέα των οπωροκηπευτικών και των μεταποιημένων προϊόντων με βάση τα οπωροκηπευτικά 7

ότι στο σημείο 2 του παραρτήματος του κανονισμού (ΕΚ) αριθ. 411/97 της Επιτροπής, της 3ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση (4), όπως τροποποιήθηκε τελευταία από τον κανονισμό (ΕΚ) αριθ. 1647/98 (5), καθορίζεται το μέγιστο ποσό γενικών δαπανών που μπορεί να συμπεριληφθεί σε ένα επιχειρησιακό πρόγραμμα 7 ότι πρόκειται για ετήσιο ποσό 7 ότι πρέπει, κατ' εφαρμογή του άρθρου 3 παράγραφος 2 του κανονισμού (ΕΚ) αριθ. 2799/98 και κατά παρέκκλιση του άρθρου 4 παράγραφος 2 του κανονισμού (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα (6), να εφαρμοσθεί στο ποσό αυτό η συναλλαγματική ισοτιμία που εφαρμόζεται στα άλλα στοιχεία του επιχειρησιακού ταμείου, με το οποίο σχετίζεται 7

ότι το άρθρο 9 παράγραφος 4 του κανονισμού (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (7), όπως τροποποιήθηκε από τον κανονισμό (ΕΚ) αριθ. 2199/97 (8) προέβλεψε τη χορήγηση ενίσχυσης για την αποθεματοποίηση σταφίδας και ξηρών σύκων 7 ότι η ενίσχυση αυτή χορηγείται για κάθε ημέρα πραγματικής αποθεματοποίησης 7 ότι για πρακτικούς διοικητικούς λόγους, και κατ' εφαρμογή του άρθρου 3 παράγραφος 2 του κανονισμού (ΕΚ) αριθ. 2799/98, πρέπει να καθορισθεί μηνιαίο γενεσιουργό αίτιο για τη χορήγηση της εν λόγω ενίσχυσης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης νωπών οπωροκηπευτικών και μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 293/98 τροποποιείται ως εξής:

1. Στο άρθρο 2 προστίθεται η ακόλουθη παράγραφος 4:

«4. Το γενεσιουργό αίτιο της συναλλαγματικής ισοτιμίας που εφαρμόζεται στο κατ' αποκοπή ποσό που ορίζεται στο σημείο 2 του παραρτήματος του κανονισμού (ΕΚ) αριθ. 411/97 επέρχεται την 1η Ιανουαρίου του έτους, στο οποίο εφαρμόζεται το εν λόγω ποσό.»

2. Στο άρθρο 8, η παράγραφος 3 αντικαθίσταται από το ακόλουθο κείμενο:

«3. Το γενεσιουργό αίτιο της συναλλαγματικής ισοτιμίας που εφαρμόζεται για την ενίσχυση στην αποθεματοποίηση που αναφέρεται στο άρθρο 9 παράγραφος 4 του κανονισμού (ΕΚ) αριθ. 2201/96 επέρχεται την πρώτη ημέρα του μήνα της ημέρας για την οποία χορηγείται η ενίσχυση.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 349 της 24. 12. 1998, σ. 1.

(2) ΕΕ L 30 της 4. 2. 1998, σ. 16.

(3) ΕΕ L 202 της 18. 7. 1998, σ. 28.

(4) ΕΕ L 62 της 4. 3. 1997, σ. 9.

(5) ΕΕ L 210 της 28. 7. 1998, σ. 59.

(6) ΕΕ L 349 της 24. 12. 1998, σ. 36.

(7) ΕΕ L 297 της 21. 11. 1996, σ. 29.

(8) ΕΕ L 303 της 6. 11. 1997, σ. 1.